Солтүстік Қазақстан облыстық сайлау комиссиясының
ХАБАРЫ


«Қазақстан Республикасындағы сайлау туралы» Қазақстан Республикасы Конституциялық заңының 113-1-бабына сәйкес 2026 жылғы 8 қарашаға Аққайың, Есіл, Жамбыл, Мағжан Жұмабаев, Қызылжар, Тайынша және Уәлиханов аудандарында әкімдердің өкілеттіктерінің аяқталуына және өкілеттігінің мерзімінен бұрын тоқтатылуына байланысты ауылдық округтер әкімдерінің төте сайлауын өткізу тағайындалды.
Әкімдердің сайлауы 11 ауылдық округте өтеді:
1) Аққайың ауданындағы Лесной ауылдық округі;
2) Есіл ауданындағы Николаевка ауылдық округі;
3) Есіл ауданындағы Спасовка ауылдық округі;
4) Жамбыл ауданындағы Благовещенка ауылдық округі;
5) Мағжан Жұмабаев ауданындағы Қарақоға ауылдық округі;
6) Қызылжар ауданындағы Лесной ауылдық округі;
7) Қызылжар ауданындағы Рассвет ауылдық округі;
8) Тайынша ауданындағы Летовочный ауылдық округі;
9) Тайынша ауданындағы Чермошнян ауылдық округі;
10) Тайынша ауданындағы Яснополян ауылдық округі;
11) Уәлиханов ауданындағы Ақбұлақ ауылдық округі.
2026 жылғы 30 қыркүйекте Солтүстік Қазақстан облыстық сайлау комиссиясының отырысы өтіп, онда әкімдер сайлауын әзірлеу және өткізу жөніндегі негізгі іс-шаралардың күнтізбелік жоспары қаралды және бекітілді, әкімдер сайлауын әзірлеу және өткізу кезеңінде облыстық сайлау комиссиясы мүшелерінің жұмыс тәртібі бекітілді. Қазақстан Республикасы Орталық сайлау комиссиясының қаулысына сәйкес сайлау құжаттамаларын әзірлеу туралы мәселе қаралды.
Отырыс барысында басқа да мәселелер қаралды.
Күн тәртібіндегі барлық мәселелер бойынша тиісті қаулылар қабылданды.
Әкімдерді сайлау туралы толық ақпаратты аудан әкімдіктерінің сайтында орналасқан аудандық аумақтық сайлау комиссияларының интернет-парақшаларынан алуға болады.
